Hecîbega Jêr
Hecîbega Jêr (bi tirkî kirine: Aşağı Hacıbey), gundekî girêdayî navçe Gimgima Mûşê ye. Niha hejmara niştecihên gund kêm bûye, li dora 500-700 kesan e û 60-70 mal lê dijîn. Pirr kes ji gund bar kirine, çûne bajarên Tirkiye û Ewropayê. Herwiha hejmara mirovên xwendî jî gelek e. Gundî bi havînan diçin Çiyayê Şerevdînê, warên xwe. Xelk pirranî xizan e û aboriya bi xwedîkirina ajalên malê û çandiniya bo malbatê dike. Li dora gund, gundê biçûk Adê, Qeremêş, gundê biçûk Doxtav (Doxdav), Hecîbega Jor, Siltaşêr (Siltaşîr, Siltaşê, Siltaşî) hene.